Diari Oficial de la Generalitat Valenciana


Sumari del DOGV 4539, del 08-07-2003 (2003/7824)

ORDE de 16 de juny de 2003, de la conselleria de Cultura i Educació, per la qual s'autoritza la posada en funcionament d'ensenyances en la Universitat de València.
-------------------------------------------------------------------------------------------------------------------------------------------------------------------

### Dades del document

Número de DOGV
:   4539

Data del DOGV
:   08-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7824


Data del document
:   16-06-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Universitat de València
    * universitat
    * professió paramèdica
    * legislació
    * títol d'estudis

ORDE de 16 de juny de 2003, de la conselleria de Cultura i Educació, per la qual s'autoritza la posada en funcionament d'ensenyances en la Universitat de València. [2003/S7824]
  
El Decret 179/2002, de 5 de novembre, del Govern Valencià, va autoritzar a la Universitat de València la implantació dels ensenyaments universitaris conduents a l'obtenció del títol oficial de Diplomat en Podologia.
  
El mencionat Decret establix que la posada en funcionament de les ensenyances serà autoritzada pel conseller de Cultura i Educació, prèvia homologació pel Consell de Coordinació Universitària del corresponent pla d'estudis.
  
Per acord de la Comissió Acadèmica del Consell de Coordinació Universitària de data 10 de juny del 2002, es resol homologar el plans d'estudis corresponent. El Reial Decret 399/2003, de 4 d'abril, homologa el títol de Diplomat en Podologia de la Universitat de València.
  
Vist l'article 35, apartat 5 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana i en exercici de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar a la Universitat de València la posada en funcionament de les ensenyances conduents a l'obtenció del títol oficial de Diplomat en Podologia, que seran organitzades per l'Escola Universitària d'Infermeria.
  
Segon
  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat de València haurà de sotmetre a avaluació de l'Agència Nacional d'Avaluació de la Qualitat i Acreditació el desenrotllament efectiu de les corresponents ensenyances.
  
Disposició final
  
Primera
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998 reguladora de la Jurisdicció Contenciosa Administrativa, la present orde, que posa fi a la via administrativa podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant de l'òrgan que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 16 de juny del 2003
  
El conseller de Cultura i Educació
  
MANUEL TARANCÓN FANDOS